Dié grensposte is oopgemaakOR Tambo-lughawe (Foto verskaf aan Maroela Media) Die minister van samewerkende regering en tradisionele sake, Nkosazana Dlamini-Zuma, het Saterdag nuwe regulasies onder vlak 3 van die Rampbestuurwet gepubliseer oor grensposte wat intussen oopgemaak is. Die 20 grensposte wat gedeeltelik operasioneel is, sal nou ten volle operasioneel wees en die 30 grensposte wat gesluit was, bly gesluit. Reis na en van Suid-Afrika word toegelaat onder sekere voorwaardes van die regulasies. Daaglikse pendelaars van buurlande wat skole in Suid-Afrika bywoon of skoolhou in Suid-Afrika, en wat toelating het om die land te betree en die land te verlaat, word onderwerp aan nakoming van gesondheidsprotokol wat betref toetse vir Covid-19. Dit sluit kwarantyn of isolasie in waar nodig, die dra van maskers, vervoer, ontsmetting en sosiale distansiëring en alle relevante gesondheidsprotokol oor die veiligheid en voorkoming van Covid-19. Internasionale reise word beperk tot die volgende lughawens: Alle internasionale reisigers wat by die betrokke lughawens aankom, moet ŉ geldige sertifikaat indien van ŉ negatiewe Covid-19-toets wat deur die Wêreldgesondheidsorganisasie erken word en nie meer as 72 uur voor die reis bekom is nie. Dlamini-Zuma doen ŉ beroep op burgers om te voldoen aan alle nodige Covid-19-gesondheidsprotokol en aan alle oorblywende beperkings om ŉ moontlike herlewing van gevalle te voorkom. Klik hier om die volledige regulasies te sien.